CELEX: C2006/294/09
Language: et
Date: 2006-12-02 00:00:00
Title: Kohtuasi C-275/04: Euroopa Kohtu (esimene koda) 5. oktoobri 2006. aasta otsus — Euroopa Ühenduste Komisjon versus Belgia Kuningriik (Liikmesriigi kohustuste rikkumine — Ühenduse välistransiit — Määrused (EMÜ) nr 2913/92 ja nr 2454/93 — Ühenduste omavahendid — Kasutatavaks tegemine — Tähtajad — Intressid viivituse eest — Omavahendite kindlaksmääramise ja kasutatavaks tegemisega seotud tõendite mittesäilitamine ja nende edastamata jätmine)

2.12.2006   
            
            
               ET
            
            
               Euroopa Liidu Teataja
            
            
               C 294/6
            
         Euroopa Kohtu (esimene koda) 5. oktoobri 2006. aasta otsus — Euroopa Ühenduste Komisjon versus Belgia Kuningriik
   (Kohtuasi C-275/04) (1)
   
   (Liikmesriigi kohustuste rikkumine - Ühenduse välistransiit - Määrused (EMÜ) nr 2913/92 ja nr 2454/93 - Ühenduste omavahendid - Kasutatavaks tegemine - Tähtajad - Intressid viivituse eest - Omavahendite kindlaksmääramise ja kasutatavaks tegemisega seotud tõendite mittesäilitamine ja nende edastamata jätmine)
   (2006/C 294/09)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: C. Giolito ja G. Wilms)
   
      Kostja: Belgia Kuningriik (esindajad: E. Dominkovits ja M. Wimmer)
   
      Kostja toetuseks menetlusse astuja: Suurbritannia ja Põhja-Iiri Ühendkuningriik (esindajad: C. Jackson, barrister M. Angiolini ja barrister R. Anderson)
   Kohtuasja ese
   Liikmesriigi kohustuste rikkumine — Nõukogu 22. mai 2000. aasta määruse (EMÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom (EÜT L 130, lk 1, ELT eriväljaanne 01/03, lk 169), ning mis tühistas ja asendas alates 31. maist 2000 nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ, Euratom (EÜT L 155, lk 1), artiklid 6, 9, 10 ja 11 — Tuvastatud kõrvalekalded ja viivitused omavahendite raamatupidamisarvestusse kandmisel
   Resolutiivosa
   
               1.
            
            
               Jättes nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom, artikli 6 lõike 3 punktis a nimetatud raamatupidamisarvestusse kandmata ettenähtud tähtajaks kindlaksmääratud maksud,
               jättes kontrollimata, kas pärast 1. jaanuari 1995 on määruse nr 1150/2000 artikli 6 lõike 3 punktis a nimetatud raamatupidamisarvestusse hilinenud kande tegemise tulemusena esinenud omavahendite kasutatavaks tegemisel muid viivitusi, hävitades seda ajavahemikku puudutavad arhiivimaterjalid ja jättes nendest viivitustest teatamata komisjonile, kes saaks viivituse eest omavahendite kasutatavaks tegemisel arvutada intressi, mis kuulub tasumisele vastavalt nimetatud määruse artiklile 11,
               on Belgia Kuningriik rikkunud määruse nr 1150/2000, millega alates 31. maist 2000 on tunnistatud kehtetuks ja asendatud sama reguleerimisesemega nõukogu 29. mai 1989. aasta määrus (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ, Euratom, artiklitest 3, 6, 9, 10 ja 11 ning EÜ artiklist 10 tulenevaid kohustusi.
            
         
               2.
            
            
               Mõista kohtukulud välja Belgia Kuningriigilt.
            
         
               3.
            
            
               Suurbritannia ja Põhja-Iiri Ühendkuningriik kannab ise oma kohtukulud.
            
         
      (1)  ELT C 217, 28.8.2004.